Publication: Magyar Közlöny
Issue: MK-2009-191 (Year: 2009, Number: 191)
Era: 2004-2010
Section: A biztosítókról és a biztosítási tevékenységrõl szóló 2003. évi LX. törvény (a továb biak ban: Bit.) 1. §-a (1) bekezdésének
Paragraph Index: 337

101. § A Bit. 96. §-a a következõ (8) és (9) bekezdéssel egészül ki: „(8) A biztosító a biztosítási szerzõdési feltételekben köteles meghatározni, hogy a káresemény bekövetkezése esetén milyen károkat és költségeket milyen okiratok – ideértve a (6) bekezdés szerinti számlát is – bemutatása ellenében térít. A biztosító a szolgáltatása teljesítésének esedékességét csak olyan okirat bemutatásától teheti függõvé, amely a biztosítási esemény bekövetkezésének igazolásához, illetve a teljesítendõ szolgáltatás mértékének meghatározásához szükséges, a biztosítási szolgáltatás teljesítésének esedékességét a bejelentett káresemény tekintetében indult büntetõ- vagy szabálysértési eljárás jogerõs befejezéséhez nem kötheti.

Source: https://magyarkozlony.hu/hivatalos-lapok/375303a7e54a76187ce040121db5766e68440992/dokumentumok/b3a4d6cdc6446335344d91de05ae1b2623ce1a1b/letoltes